Source: http://ec.europa.eu/civiljustice/time_limits/time_limits_ger_mt.htm
Timestamp: 2014-03-15 12:47:10+00:00
Document Index: 917055

Matched Legal Cases: ['qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Skadenzi taż-Żmien skond il-Proċedura - Ġermanja
L-aħħar aġġornament: 05-11-2007
Skadenzi taż-Żmien skond il-Proċedura - Ġermanja
Agħti definizzjoni tad-diversi termini applikabbli fl-Istat Membru tiegħek fi kwistjonijiet ċivili; pereżempju, termini proċedurali, perjodi ta’ preskrizzjoni jew ta’ limitazzjoni, perjodi prefissati, eċċ. 2.
Agħti l-lista tad-diversi jiem previsti bħala jiem mhux tax-xogħol mil-leġiżlazzjoni tiegħek skond ir-Regolament (KEE, Euratom) Nru 1182/71 ta’ Ġunju 1971. 3.
X’inhuma r-regoli ġenerali applikabbli dwar it-termini għall-kawżi ċivili fl-Istat tiegħek? Iċċita r-referenzi tal-leġiżlazzjoni applikabbli fi kwistjonijiet ċivili. 4.
Meta att irid jitwettaq jew formalità trid titwettaq qabel ma jiskadi perjodu, x’inhuwa ż-żmien tal-bidu – jiġifieri, il-waqt inizjali minn meta jibda għaddej il-perjodu (dies a quo) – ta’ dan l-att jew ta’ din il-formalità? 4.a)
Il-punt tal-bidu li minnu jibda għaddej il-perjodu jista’ jiġi affetwat jew immodifikat mill-metodu ta’ trażmissjoni jew ta’ notifika tad-dokumenti (in-notifika personali minn marixxall jew permezz tas-servizz postali)? 5.
Il-punt tal-bidu għal kwalunkwe terminu jiddependi bi kwalunkwe mod fuq ir-riċeviment minn jew l-għarfien ta’ l-azzjoni mir-riċevent? Jekk iva, kif? 5.b)
Meta terminu jiġi espress f’jiem, in-numru indikat ta’ jiem jinkludi jiem kalendarji jew biss jiem tax-xogħol? 5.c)
Meta perjodu bħal dan jiġi espress f’xhur jew fi snin? 5.d)
Hemm xi punti tal-bidu għat-termini li japplikaw b’mod eċċezzjonali jew partikolari f’ċerti proċeduri ċivili? 6.
Jekk il-perjodu jiskadi s-Sibt, il-Ħadd jew dak inhar ta’ btala pubblika jew f’jum mhux tax-xogħol, jiġi estiż sa l-ewwel jum tax-xogħol segwenti? Din l-estensjoni tkun applikabbli anki meta l-perjodu in kwistjoni jkollu bħala punt tal-bidu avveniment futur? 7.
Meta t-talba tittieħed f’ġuriżdizzjoni li għandha s-sede tagħha fit-territorju metropolitan ta’ l-Istat Membru (għal dawk li jinkludu entitajiet indipendenti mill-metropoli jew għandhom entitajiet ġeografikament separati), t-termini jiġi miżjuda għall-persuni li jgħixu/joqogħdu f’waħda minn dawn l-entitajiet jew għal dawk li jgħixu/joqogħdu barra mill-pajjiż? Jekk it-tweġiba hija iva, għal kemm żmien? 8.
Bil-kontra, meta t-talba tittieħed f’ġuriżdizzjoni li għandha s-sede tagħha f’waħda minn dawn l-entitajiet ġeografikament distinti mill-kontinent, t-termini jiġu miżjuda għal persuni li ma jgħixux/joqogħdux f’dawn l-entitajiet jew għal persuni li jgħixu/joqogħdu barra mill-pajjiż? 9.
F’emerġenza jew għal kwalunkwe kawża oħra, il-qrati jistgħu jqassru t-termini biex persuna tidher quddiem il-qorti jew jiffissaw data speċjali għal dan? Bil-kontra, tali termini jistgħu jiġu estiżi? 11.
Meta att maħsub għal parti residenti f’post fejn għandha tibbenefika minn estensjoni tat-terminu jiġi notifikat f’post fejn dawk li joqogħdu hemmhekk ma jibbenefikawx minn tali estensjoni, din il-persuna titlef il-benefiċċju ta’ tali terminu? 12.
X’inhuma s-sanzjonijiet f’każ li l-perjodi ma jiġux osservati? 13.
Jekk it-terminu jiskadi, x’rimedji huma disponibbli għall-partijiet li naqsu? 1. Agħti definizzjoni tad-diversi termini applikabbli fl-Istat Membru tiegħek fi kwistjonijiet ċivili; pereżempju, termini proċedurali, perjodi ta’ preskrizzjoni jew ta’ limitazzjoni, perjodi prefissati, eċċ.
a) It-termini proċeduraliFil-Ġermanja, l-Artikoli 214-229 tal-Kodiċi ta' Proċedura Ċivili (ZPO) jistabbilixxu r-regoli ġenerali dwar it-termini għall-kawżi, filwaqt li d-dispożizzjonijiet speċifiċi li jirregolaw partikolarment it-termini huma inklużi fl-Artikoli rilevanti taż-ZPO.Bħala regola, issir distinzjoni bejn termini “reali” (eigentliche Fristen), jiġifieri perjodi li matulhom dawk involuti fil-proċeduri jistgħu jew - sabiex ikun evitat li jintilfu d-drittijiet - iridu jwettqu atti jew formalitajiet proċedurali, u termini “irreali” (uneigentliche Fristen), li matulhom il-liġi teħtieġ li l-Qorti twettaq ċerti atti uffiċjali.It-termini reali jew ikunu stabbiliti bil-liġi jew jiġu ffissati skond id-diskrezzjoni tal-qorti. It-termini stabbiliti bil-liġi jinkludu l-“perjodi ta' dekadenza” (Notfristen) provduti mill-Artikolu 224(2) ZPO, li jiġu dejjem deskritti bħala tali fiż-ZPO u ma jistgħux jitqassru jew jiġu estiżi.Il-partijiet jistgħu jiftiehmu li jqassru t-termini iffissati mill-qorti u t-termini stabbiliti bil-liġi, imma mhux il-perjodi ta' dekadenza jew it-termini irreali. Madankollu, ma jistgħux jestendu l-limiti. Fil-prinċipju, il-qorti tista' testendi jew tqassar terminu li tkun iffissat hi, imma tista' tbiddel termini stabbiliti bil-liġi biss fejn ikun hemm dispożizzjoni legali biex isir dan u biss fejn parti tista' tipprovdi raġunijiet impellenti għal tali azzjoni.
It-termini li ġejjin huma importanti għall-partijiet involuti f'kawżi ċivili:a) Fi proċeduri ta' ħlasSkond l-Artikolu 692(3) ZPO, fil-proċeduri ta' ħlas tista' ssir oġġezzjoni kontra l-ordni ta' ħlas u, skond l-Artikoli 700 u 339 ZPO, appell kontra titolu eżekuttiv irid isir fi żmien ġimgħatejn.b) Fi proċeduri investigattiviL-Artikolu 132 ZPO jistabbilixxi r-regola ġenerali li, sabiex ikun żgurat li jkunu jistgħu jsiru l-preparazzjonijiet għal smigħ fi proċeduri kontradittorji, it-talbiet preparatorji jridu jitressqu quddiem il-qorti fi żmien xieraq sabiex ikunu jistgħu jintbagħtu lil-parti l-oħra mill-inqas ġimgħa qabel is-smigħ.Skond l-Artikoli 275(1) and 277 ZPO, fejn l-imħallef jiffissa data għal smigħ preliminari, irid jagħti lill-konvenut mill-inqas ġimgħatejn biex jirrispondi. Skond l-Artikolu 276(1) ZPO, fejn l-imħallef jagħti bidu għal proċeduri preliminari bil-miktub, il-konvenut ikollu ġimgħatejn ta' dekadenza li matulhom irid jindika jekk hux biħsiebu jiddefendi l-azzjoni; skond l-Artikolu 276(2) ZPO, il-qorti trid tagħtih mill-inqas ġimgħatejn oħra sabiex iressaq l-eċċezzjonijiet.Skond l-Artikolu 331 ZPO, jekk il-konvenut jonqos milli jindika l-intenzjoni tiegħu li jiddefendi l-azzjoni fiż-żmien mogħti, ir-rikorrent jista' japplika biex tingħata sentenza favur tiegħu fil-kontumaċja. Il-qorti tagħti wkoll sentenza fil-kontumaċja jekk ir-rikorrent jew il-konvenut jonqos milli jattendi għal appuntament jew jonqos milli jippreżenta l-eċċezzjonijiet. Skond l-Artikoli 338 u 339 ZPO, fejn sentenza ngħatat fil-kontumaċja, il-parti li ngħatat kontra tagħha għandha ġimgħatejn min-notifka tas-sentenza sabiex toġġezzjona. Fejn l-oġġezzjoni tkun ammissibbli (u, aktar importanti minn hekk, titressaq fiż-żmien mogħti), jitqies li l-proċeduri rritornaw għall-istadju qabel il-kontumaċja.Skond l-Artikolu 517 ZPO, l-appelli jridu jiġu ppreżentati fi żmien xahar, filwaqt li l-Artikolu 520 ZPO jħalli xaharejn għas-sottomissjoni ta' raġunijiet b'sostenn għal appell. Iż-żewġ termini jibdew bin-notifika tas-sentenza sħiħa jew, mhux akar tard minn ħames xhur wara li tkun ingħatat. Il-qorti tiffissa terminu ta' mill-inqas ġimgħatejn sabiex tingħata risposta għall-appell.Skond l-Artikolu 544(1) u (2) ZPO, fejn il-qorti ta' l-appell tiċħad appell fuq punt ta' dritt, applikazzjoni ġdida biex isir appell tista' tkun ippreżentata fi żmien xahar min-notifika tas-sentenza sħiħa.Skond l-Artikolu 548 ZPO, ix-xahar mogħti għal appell fuq punt ta' dritt huwa wkoll perjodu ta' dekadenza, filwaqt li l-Artikolu 551 ZPO jagħti xahrejn sabiex ikunu provduti raġunijiet b'appoġġ għall-appell. Iż-żewġ termini jibdew bin-notifika tas-sentenza sħiħa jew, mhux aktar tard minn ħames xhur wara li tkun ingħatat.Skond l-Artikolu 569 ZPO, ilment immedjat kontra sentenza jrid jiġi ppreżentat fi żmien ġimgħatejn min-notifika u mhux aktar tard minn 5 xhur u ġimgħatejn wara li tkun ingħatat. Skond l-Artikolu 575(1), l-appelli fuq punti ta' dritt, li jistgħu jkunu bbażati biss fuq ksur ta' drittijiet, iridu jiġu ppreżentati fi żmien xahar min-notifika tas-sentenza, filwaqt li l-Artikolu 575(2) ZPO jeħtieġ li r-raġunijiet ikunu ppreżentati fi żmien xahar ieħor.Fejn parti tonqos milli tikkonforma ma' kwalunkwe wieħed mir-rekwiżiti proċedurali elenkati fl-Artikolu 233 ZPO (eż. perjodu ta' dekadenza jew terminu biex jitressqu r-raġunijiet b'sostenn għal appell) mingħajr ma kellha ħtija, il-parti tista' tapplika għal restitutio in integrum. Skond l-Artikolu 234(1) u (2) ZPO, l-applikazzjoni trid issir fi żmien ġimgħatejn mit-tneħħija ta' l-ostaklu.
2. Agħti l-lista tad-diversi jiem previsti bħala jiem mhux tax-xogħol mil-leġiżlazzjoni tiegħek skond ir-Regolament (KEE, Euratom) Nru 1182/71 ta’ Ġunju 1971.
L-Ewwel tas-Sena: l-1 ta' JannarL-Epifanija: is-6 ta' Jannar (biss f'Baden-Württemberg, fil-Bavarja u fis-Sassonja-Anhalt)Il-Ġimgħa l-Kbira: id-data tvarja, imma tkun f'xi jum fi tmiem Marzu jew fil-bidu ta' AprilĦadd il-Għid: id-data tvarja, imma tkun f'xi jum fi tmiem Marzu jew fil-bidu ta' AprilL-Għada ta' l-Għid: id-data tvarja, imma tkun f'xi jum fi tmiem Marzu jew fil-bidu ta' AprilL-1 ta' Mejju/Jum il-ĦaddiemJum l-Axxensjoni: f'Mejju, id-data tvarjaPentekoste: f'Mejju, id-data tvarjaIt-Tnejn ta' Pentekoste: f'Mejju, id-data tvarjaCorpus Christi, id-data tvarja bejn tmiem Mejju u nofs Ġunju (biss f'Baden-Württemberg, fil-Bavarja, f'Ħessen, fin-North-Rhine Westphalia, fir-Rhineland-Palatinate, f'Saarland, fis-Sassonja u f'Thuringia)L-Assunta, il-15 ta' Awissu (biss fil-Bavarja u f'Saarland)Jum l-Għaqda tal-Ġermanja,it-3 ta' OttubruJum ir-Riforma, il-31 ta' Ottubru (biss fi Brandenburg, f'Mecklenburg-il-Pomeranja tal-Punent, fis-Sassonja, fis-Sassonja-Anhalt u f'Thuringia)Jum il-Qaddisin Kollha, l-1 ta' Novembru (biss f'Baden-Württemberg, fil-Bavarja, f'North-Rhine Westphalia, f'Rhineland-Palatinate u f'Saarland)Jum l-Indiema, id-data tvarja, f'xi jum bejn l-aħħar u tmiem Novembru (biss fis-Sassonja)Jum il-Milied, il-25 ta' DiċembruL-Għada tal-Milied, is-26 ta' Diċembru.
3. X’inhuma r-regoli ġenerali applikabbli dwar it-termini għall-kawżi ċivili fl-Istat tiegħek? Iċċita r-referenzi tal-leġiżlazzjoni applikabbli fi kwistjonijiet ċivili.
L-Artikolu 222 ZPO jgħid li t-termini għall-proċeduri kollha fil-qorti jridu jiġu kkalkulati skond ir-regoli stabbiliti fl-Artikoli 187-193 tal-Kodiċi Ċivili.
Id-dettalji ta' kif it-termini jiġu ffissati jistgħu jinstabu fir-risposti għad-domandi 5 u 6.
4. Meta att irid jitwettaq jew formalità trid titwettaq qabel ma jiskadi perjodu, x’inhuwa ż-żmien tal-bidu – jiġifieri, il-waqt inizjali minn meta jibda għaddej il-perjodu (dies a quo) – ta’ dan l-att jew ta’ din il-formalità?
Jekk id-domanda tirreferi għal meta att isir effettiv waqt li jkun għaddej terminu u jkun konformi ma' terminu, ir-risposta hija kif ġej:It-termini għall-proċeduri jiġu osservati jekk l-atti jew il-formalitajiet jitwettqu sa tmiem l-aħħar jum mogħti, jiġifieri bħala regola, id-dokument jiġi mgħoddi lill-qorti fiż-żmien allokat. Il-fattur kruċjali ikun meta d-dokument jiġi riċevut mill-qorti, mhux meta jintbagħat. Iż-żmien mogħti, madankollu, jista' jintuża fl-intjier tiegħu, jiġifieri sat-tmiem ta' l-aħħar jum, anki jekk mhux probabbli li xi ħadd effettivament se jara d-dokument f'dak il-ħin.Jekk id-domanda hija maħsuba biex tistabbilixxi kif wieħed jikkalkula l-bidu tat-terminu, ir-risposta hija kif ġej:Skond l-Artikolu 187 tal-Kodiċi Ċivili, fejn avveniment jew ħin speċifiku matul jum jiddetermina l-bidu ta' terminu, il-jum in kwistjoni ma jkunx inkluż fi kwalunkwe kalkolu tat-terminu.
4.a) Il-punt tal-bidu li minnu jibda għaddej il-perjodu jista’ jiġi affetwat jew immodifikat mill-metodu ta’ trażmissjoni jew ta’ notifika tad-dokumenti (in-notifika personali minn marixxall jew permezz tas-servizz postali)?
Le. Fejn terminu jibda mill-waqt tan-notifika (ara r-risposta għad-domanda 5d)), il-metodu ta' notifka ma jkunx rilevanti. Id-dokumenti jiġu notifikati fil-waqt li jingħataw lir-riċevent (l-Artikolu 177 ZPO) jew b'wieħed mill-mezzi ta' notifika sostituta elenkati fl-Artikoli 178, 180 u 181 ZPO (eż. mogħti lil membru adult tal-familja jew imqiegħed fil-kaxxa ta' l-ittri).
5. 5.a) Il-punt tal-bidu għal kwalunkwe terminu jiddependi bi kwalunkwe mod fuq ir-riċeviment minn jew l-għarfien ta’ l-azzjoni mir-riċevent? Jekk iva, kif?
Fejn terminu jibda mill-waqt tan-notifika (ara r-risposta għad-domanda 5d)), irid jiġi stabbilit li d-dokumenti kienu effettivament innotifikati. Fil-każ ta' notifika sostituta, il-kwistjoni ta' jekk ir-riċevent effettivament irċeviex id-dokument, fil-prinċipju, mhix deċiżiva. Il-fattur deċiżiv huwa li l-indirizz għan-notifika (għadu) d-dar jew l-uffiċċju tad-destinatarju tan-notifika.Jekk ir-riċevent m'għandu l-ebda għarfien tal-proċeduri u għalhekk ma jistax jappella kontra d-deċiżjoni, f'ċerti ċirkostanzi jista' japplika għal restitutio in integrum (ara r-risposta għad-domanda 13). Ara r-risposta għad-domanda 5 d) b'relazzjoni għaż-żmien tal-bidu effettiv.
5.b) Meta terminu jiġi espress f’jiem, in-numru indikat ta’ jiem jinkludi jiem kalendarji jew biss jiem tax-xogħol?
Pereżempju, jekk persuna trid taġixxi jew tkun notifikata b'dokument nhar it-Tnejn 4 ta' April 2005 u tintalab tirrispondi fi żmien 14-il jum min-notifika, dan ifisser li għandha tirrispondi qabel:It-Tnejn, 18 ta' April (jiem kalendarji) jewIl-Ġimgħa 22 ta' April (jiem tax-xogħol)?In-numru indikat ta' jiem huwa relatat biss mal-jiem kalendarji, mhux mal-jiem tax-xogħol. Fl-eżempju t'hawn fuq, it-terminu jintemm fit-18 ta' April, mhux fit-22 ta' April. Fejn it-terminu jintemm il-Ħadd, is-Sibt jew dak inhar ta' btala pubblika ġeneralment rikonoxxuta, il-limitu għandu jestendi sal-jum tax-xogħol segwenti (jekk, pereżempju, it-18 ta' April ikun is-Sibt, it-terminu jiskadi it-Tnejn, 20 ta' April).
5.c) Meta perjodu bħal dan jiġi espress f’xhur jew fi snin?
Fejn terminu ma jiġix
ikkalkulat mid-data ta’ avveniment jew ta’ mument prinċipali imma jiġi
espress f’xhur jew fi snin, jintemm fi tmiem il-jum ta’ l-aħħar ġimgħa jew
xahar li tikkorrispondi fl-isem jew fin-numru għall-jum li fih seħħ
l-avveniment jew beda ż-żmien. Fejn il-bidu ta’ jum ikun il-punt fiż-żmien li
jkun deċiżiv għall-bidu tal-limitu taż-żmien, il-limitu jintemm fi tmiem
il-jum fl-aħħar ġimgħa jew xahar li tissemma jew ikun id-data fil-jum
tal-bidu tat-terminu.
Fejn l-aħħar jum ta’
terminu espress f’xhur ma jkollux jum ekwivalenti fix-xahar li fih jiskadi
ż-żmien, il-limitu jintemm fl-aħħar jum tax-xahar (eż. it-terminu jibda
fit-30 ta’ Jannar u jintemm fit-28 ta’ Frar).
5.d) Hemm xi punti tal-bidu għat-termini li japplikaw b’mod eċċezzjonali jew partikolari f’ċerti proċeduri ċivili?
Bħala regola, terminu jibda min-notifika ta' dokument li jeħtieġ risposta jew deċiżjoni li kontra tagħha jista' jsir appell (ara, pereżempju, l-Artikoli 276(1)(1), 329(2)(2) jew 339(1) ZPO). L-Artikoli 517, 548 u 569(1)(2) ZPO jgħidu wkoll li ż-żmien mogħti għal appelli, appelli minħabba punti ta' dritt jew ilmenti jibdew man-notifika tad-deċiżjoni; fejn id-dokument ma jkunx innotifikat jew ma jkunx effettivament innotifikat u s-sitwazzjoni ma tkunx solvuta fit-tifsira ta' l-Artikolu 189 ZPO, it-terminu jibda ħames xhur wara li tkun ingħatat id-deċiżjoni. Il-perjodu ta' ħames xhur għalhekk jissostitwixxi n-notifika. B'mod simili, fil-każ ta' applikazzjonijiet imġedda l-Artikolu 544(1)(2) ZPO jipprovdi biex isir appell, imma f'dan il-każ l-effett tas-sostituzzjoni tan-notifika ma jidħolx fis-seħħ qabel sitt xhur wara.
Hemm punti tal-bidu differenti għat-termini, b'mod partikolari, għar-rimedji legali li, f'każi eċċezzjonali, jistgħu jannullaw il-valur legali tas-sentenza:It-terminu għall-applikazzjonijiet għal restitutio in integrum jibda dak inhar meta jitneħħa l-ostaklu (l-Artikolu 234(2) ZPO);Skond l-Artikolu 321a ZPO, it-terminu għall-applikazzjonijiet li jikkonċernaw nuqqas ta' għotja ta' smigħ jibda miż-żmien meta jsir magħruf li kien hemm ksur tad-dritt għal smigħ (l-Artikolu 321a(2)(1) ZPO);It-terminu għall-applikazzjonijiet għal annullament u għall-ftuħ mill-ġdid tal-proċeduri (l-Artikoli 578 et seq. ZPO) jibda dak inhar li l-parti ssir taf bir-raġunijiet għall-impunjazzjoni tas-sentenza, imma mhux qabel ma s-sentenza tkun daħlet fis-seħħ (l-Artikolu 586(2)(1) ZPO).It-terminu għall-applikazzjoni biex tkun annullata sentenza fi proċedura ta' pre-avviż lill-pubbliku (l-Artikoli 946 et seq. ZPO) jibda dak inhar li l-applikant isir jaf bid-deċiżjoni ta' esklużjoni (l-Artikolu 958(1)(2) ZPO).
6. Jekk il-perjodu jiskadi s-Sibt, il-Ħadd jew dak inhar ta’ btala pubblika jew f’jum mhux tax-xogħol, jiġi estiż sa l-ewwel jum tax-xogħol segwenti? Din l-estensjoni tkun applikabbli anki meta l-perjodu in kwistjoni jkollu bħala punt tal-bidu avveniment futur?
Fejn il-perjodu jiskadi s-Sibt,
il-Ħadd jew dak inhar ta’ btala pubblika, dan il-jum ma jgħoddx u l-perjodu
jiskadi fil-jum tax-xogħol segwenti.
7. Meta t-talba tittieħed f’ġuriżdizzjoni li għandha s-sede tagħha fit-territorju metropolitan ta’ l-Istat Membru (għal dawk li jinkludu entitajiet indipendenti mill-metropoli jew għandhom entitajiet ġeografikament separati), t-termini jiġi miżjuda għall-persuni li jgħixu/joqogħdu f’waħda minn dawn l-entitajiet jew għal dawk li jgħixu/joqogħdu barra mill-pajjiż? Jekk it-tweġiba hija iva, għal kemm żmien?
Peress li l-Ġermanja m’għandha
l-ebda entità bħal din, mhemmx għalfejn ikun hemm regoli speċjali. Il-Kodiċi
ta’ Proċedura Ċivili Ġermaniż għalhekk ma jestendix it-termini għall-persuni
li jgħixu ’l bogħod mill-post tal-ġuriżdizzjoni. Madankollu, skond l-Artikolu
141(1) ZPO, il-qorti tista’ tiddeċiedi li ma teħtieġx li parti tattendi
personalment, fejn id-“distanza kbira” mill-post ta’ residenza għall-qorti
tagħmilha irraġonevoli li tagħmel dan. Meta jitqiesu l-possibbiltajiet
ġeneralment tajba tat-trasport illum, distanza ta’ diversi mijiet ta’
kilometri ma titqiesx li hija “kbira”; madanakollu, kull każ irid jiġi
vvalutat fuq il-merti tiegħu, u, pereżempju, il-kwistjoni ta’ saħħet il-parti
tista’ tkun sinifikanti.
8. Bil-kontra, meta t-talba tittieħed f’ġuriżdizzjoni li għandha s-sede tagħha f’waħda minn dawn l-entitajiet ġeografikament distinti mill-kontinent, t-termini jiġu miżjuda għal persuni li ma jgħixux/joqogħdux f’dawn l-entitajiet jew għal persuni li jgħixu/joqogħdu barra mill-pajjiż?
Ara r-risposta għad-domanda 7.
Il-liġi ċivili u l-liġi tal-proċedura ċivili Ġermaniżi jiffissaw it-termini li ġejjin, pereżempju:Skond l-Artikoli 957(2) u 958 ZPO, azzjoni sabiex ikun tkun annullata sentenza trid titressaq fi żmien xahar.Skond l-Artikolu 1059(3) ZPO, ħlief jekk il-partijiet jkunu ftiehmu mod ieħor, id-deċiżjonijiet ta' arbitraġġ jistgħu jiġu kkontestati permezz ta' applikazzjoni għal annullament ippreżentata quddiem il-qorti fi żmien tliet xhur mir-riċeviment tad-deċiżjoni.L-Artikolu 586(1) u (2) ZPO jħalli perjodu ta' deroga ta' xahar mill-jum meta l-parti ssir taf bir-raġuni għall-annullament ta' sentenza għal azzjonijiet għal annullament jew għall-ftuħ mill-ġdid ta' proċeduri li ngħalqu b'sentenza finali infurzabbli.Il-qorti tista' tiffissa wkoll terminu sabiex titressaq azzjoni f'każi skond l-Artikoli 494a(1) (proċedura indipendenti għall-ġbir ta' l-evidenza) u 926(1) ZPO (arrest).Fejn kerrej ma jkunx qabel ma' żjieda fil-kera fi tmiem ix-xahrejn wara r-riċeviment tat-talba, l-Artikolu 558b(2) tal-Kodiċi Ċivili jagħti d-dritt lil sid il-kera li jiftaħ applikazzjoni għall-kunsens fi żmien tliet xhur oħra.Fejn impjegat qed ifittex li t-tkeċċija tiegħu tkun invalidata, skond l-Artikolu 4(1) ta' l-Att dwar il-Protezzjoni kontra t-Tkeċċija mill-Impjieg, irid iressaq azzjoni quddiem it-Tribunal Industrijali fi żmien tliet ġimgħat. Jekk jonqos milli jissodisfa dan it-terminu, wieħed jassumi li t-tkeċċija kienet valida.
10. F’emerġenza jew għal kwalunkwe kawża oħra, il-qrati jistgħu jqassru t-termini biex persuna tidher quddiem il-qorti jew jiffissaw data speċjali għal dan? Bil-kontra, tali termini jistgħu jiġu estiżi?
Bażikament trid tkun il-qorti li tiffissa l-ħin u d-dati biex persuna tidher quddiem il-qorti, għalkemm id-diskrezzjoni tagħha hija limitata mid-dmir li għandha sabiex tħaffef il-proċeduri u sabiex tiffissa appuntament għas-Sibt, għall-Ħadd jew għall-btajjel pubbliċi biss f'ċirkostanzi eċċezzjonali.
Meta tinħareġ taħrika biex persuna tidher quddiem il-qorti f'każi fejn ir-rappreżentazzjoni tkun obbligatorja, irid jingħata pre-avviż ta' mill-inqas ġimgħa. Il-perjodu ta' pre-avviż f'każi oħra huwa ta' tlett ijiem; dawn il-perjodi jistgħu jitqassru biss jekk il-partijiet jaqblu wara applikazzjoni min-naħa ta' parti.Skond l-Artikolu 141(1) ZPO, il-qorti teħtieġ li ż-żewġ partijiet jattendu għall-proċeduri orali, fejn dan ikun meħtieġ biex ikunu stabbiliti l-fatti tal-każ. Madankollu, fejn ikunu involuti distanzi kbar, il-qorti tista' tiddispensa mir-rekwiżit li persuna tattendi jekk ma jkunx raġonevoli li wieħed jistenna li l-parti tivvjaġġa distanza kbira (ara d-domanda 8) jew jekk ikun hemm kwalunkwe raġuni sinifikanti oħra. “Kwalunkwe raġuni sinifikanti oħra” fit-tifsira ta' l-Artikolu 141(1) ZPO tfisser kwalunkwe raġuni importanti għall-parti, li tinkludi, pereżempju, il-mard, il-btajjel ippjanati, wisq xogħol jew problemi psikoloġiċi probabbli minħabba laqgħa mal-parti l-oħra.Barra minn hekk, l-Artikolu 227(1) ZPO jeħtieġ li l-qorti tikkanċella jew tipposponi appuntament biex persuna tidher quddiem il-qorti waqt smigħ orali jekk il-parti tippreżenta applikazzjoni li tiċċita “raġunijiet sinifikanti”. Safejn għandha x'taqsam din id-dispożizzjoni, il-fatt li l-parti naqset milli tidher quddiem il-qorti mingħajr raġuni tajba jew naqset milli tagħmel preparazzjonijiet mingħajr ma tipprovdi l-ebda raġuni ma jitqiesux raġunijiet sinfikanti. Raġunijiet sinifikanti jinkludu n-nuqqas ta' osservanza tal-perjodi ta' pre-avviż meta jinħarġu ċ-ċitazzjonijiet, bidla meħtieġa ta' l-avukat, il-marda ta' xhud, tar-rappreżentant legali jew tal-parti, jew fejn il-parti tkun imwaqqfa milli tattendi minħabba l-mewt ta' qarib. Il-qorti tista' teħtieġ li r-raġunijiet sinfikanti biex ikun hemm applikazzjoni għal posponiment ikunu ġġustifikati, u dawn ir-raġunijiet iridu jkunu suġġetti għal eżami dejjem aktar kritiku aktar ma l-preżentazzjoni ta' l-applikazzjoni tkun qrib tad-data ffissata. Anki jekk il-btajjel tal-qorti ġew aboliti, l-Artikolu 227(3) ZPO xorta jippermetti flessibbiltà akbar fejn parti tapplika għal posponiment għall-perjodu bejn l-1 ta' Lulju u l-31 ta' Awissu.
11. Meta att maħsub għal parti residenti f’post fejn għandha tibbenefika minn estensjoni tat-terminu jiġi notifikat f’post fejn dawk li joqogħdu hemmhekk ma jibbenefikawx minn tali estensjoni, din il-persuna titlef il-benefiċċju ta’ tali terminu?
Filwaqt li mhemm l-ebda regola
sabiex ikunu estiżi t-termini għall-partijiet li jgħixu ’l bogħod, is-sistema
legali Ġermaniża m’għandha l-ebda problema tirrikonoxxi li tali
dispożizzjonijiet jistgħu jeżistu bnadi oħra.
12. X’inhuma s-sanzjonijiet f’każ li l-perjodi ma jiġux osservati?
In-nuqqas ta' osservanza ta' terminu jista' jkollu firxa ta' konsegwenzi legali, pereżempju:Skond l-Artikolu 296(1) ZPO, sottomissjonijiet ġodda li jsiru wara li jkun skada perjodu ta' żmien ikunu ammissibbli biss jekk il-qorti tkun konvinta li billi tammettihom mhix se ddewwem ir-riżoluzzjoni tal-kawża jew jekk il-parti tipprovdi ġustifikazzjoni adegwata talli damet ma ppreżentathom. Bl-istess mod, is-sottomissjonijiet miċħuda skond dawn id-dispożizzjonijiet ma jistgħux jitressqu quddiem korp ta' appell (l-Artikolu 531(1) ZPO).Skond l-Artikolu 276 ZPO, fejn waqt il-proċeduri preliminari bil-miktub il-konvenut jonqos milli jindika li huwa ppreparat li jiddefendi l-azzjoni fi żmien ġimgħatejn min-notifika tat-talba promotorja ta' kawża, wara applikazzjoni mir-rikorrent tinħareġ sentenza fil-kontumaċja kontra tiegħu (l-Artikoli 276(1)(1), 276(2), 331(3) ZPO).Fejn id-debitur iħalli li t-terminu biex jagħmel appell kontra ordni ta' ħlas jiskadi waqt proċeduri ta' ordni għal ħlas (l-Artikoli 692(1)(3) u 694 ZPO), tinħareġ ordni ta' infurzar wara applikazzjoni mill-kreditur (l-Artikolu 699(1)(1) ZPO).Fejn il-perjodu biex isir appell ma jkunx osservat, id-deċiżjoni ssir torbot legalment (l-Artikolu 705 ZPO). Dan japplika wkoll għan-nuqqas ta' osservanza tal-perjodu biex tkun ippreżentata oġġezzjoni kontra sentenza fil-kontumaċja jew ordni ta' infurzar. (L-oġġezzjoni mhix appell fis-sens tekniku, peress li tkun eżaminata mill-istess korp, u mhux f'istanza ogħla).In-nuqqas ta' osservanza tat-terminu biex ikun iġġustifikat appell, appell fuq punt ta' dritt jew appell sussegwenti jwassal biex l-appell ikun miċħud bħala inammissibbli (ara l-Artikoli 522(1), 552(1), 577(1) ZPO).L-istess japplika għall-applikazzjonijiet imġedda sabiex isir appell (l-Artikolu 544(2) ZPO).
13. Jekk it-terminu jiskadi, x’rimedji huma disponibbli għall-partijiet li naqsu?
Fejn it-termini jiskadu, il-parti għandha r-rimedji possibbli li ġejjin b'relazzjoni għall-konsegwenzi stabbiliti fir-risposta għad-domanda 12:
Fil-każi koperti mill-Artikolu 296(1) ZPO, il-parti għandha l-possibbiltà li tiskuża ruħha għad-dewmien (ara aktar 'il fuq). F'dan il-każ, il-qorti tista' teħtieġ li l-parti tispjega għaliex m'għandiex ħtija talli naqset milli tosserva t-terminu. Jekk l-ispjegazzjoni tkun aċċettabbli, il-qorti trid tqis s-sottomissjoni li saret tard.Il-parti li kontra tagħha tinħareġ sentenza fil-kontumaċja tista' tappella mid-deċiżjoni (l-Artikolu 338 ZPO). Jekk l-appell ikun ammissibbli, jiġifieri jitressaq fil-forma korretta u fiż-żmien mogħti (l-Artikoli 339 and 340 ZPO), u jkun iġġustifikat, jitqies li l-proċeduri jirritornaw għall-istadju qabel ma skada t-terminu (l-Artikolu 342 ZPO).Huwa wkoll possibbli li jsir appell kontra ordni ta' infurzar li nħareġ b'konnessjoni ma' proċeduri ta' ordni għal ħlas, peress li l-Artikolu 700 ZPO jqiegħed lill-ordnijiet ta' l-infurzar f'keffa waħda mas-sentenzi fil-kontumaċja.It-termini għall-appell legali u għall-oġġezzjonijiet huma dawk li jissejħu perjodi ta' dekadenza. Jekk parti titwaqqaf milli tosserva perjodu ta' dekadenza, tista' tapplika għal restitutio in integrum (l-Artikoli 233 et seq. ZPO). Dan irid isir fil-forma meħtieġa u fiż-żmien mogħti (l-Artikoli 234 u 236(1) ZPO). Il-fatti li wasslu biex it-terminu ma jkunx osservat iridu jiġu spjegati u jridu jkunu aċċettabbli (l-Artikolu 236(2) ZPO). Il-proċeduri li ma twettqux, eż. il-preżentazzjoni ta' appell, iridu jitwettqu fil-perjodu ta' applikazzjoni.Huwa wkoll possibbli li ssir applikazzjoni għal restitutio in integrum fejn iż-żmien mogħti biex ikun iġġustifikat appell, appell minħabba punt ta' dritt, jew appell ulterjuri jkun skada.
« Skadenzi taż-Żmien skond il-Proċedura - Informazzjoni Ġenerali | Ġermanja - Informazzjoni Ġenerali »